Danielle Collins, numărul 53 în clasamentul WTA, a avut nevoie de doar o oră și 12 minute pentru a o învinge pe ocupanta locului 63 în clasament, reușind să cedeze doar 3 game-uri în victoria cu 6-1, 6-2.
În drumul spre optimi, Collins a eliminat un cap de serie, pe Anastasia Potapova, favorită numărul 29, cu un categoric 6-2, 6-2.
Sorana Cîrstea, numărul 24 mondial, o va întâlni pe Danielle Collins luni seara, cel mai devreme la ora 21.30.
Cele două s-au mai întâlnit până acum o singură dată, în 2018, la Roma, pe zgură. Collins a câștigat atunci în trei seturi, cu 6-3, 4-6, 6-4.
Miza este calificarea în sferturile de finală, importantă mai ales pentru Cîrstea, care anul trecut a ajuns până în semifinală, ceea ce înseamnă că orice clasare mai slabă va determina pierderea de puncte în clasament.
În joc mai este și un premiu de 185.000 de dolari ce i se cuvin clei care se califică în sferturi.
Turneul feminin de la Miami este dotat cu premii în valoare totală de 8,770,480 dolari, câștigătoarea urmând să fie recompensată cu 1,1 milioane dolari.
(sursa: Mediafax)